Преузето са [www.pravno-informacioni-sistem.rs](http://www.pravno-informacioni-sistem.rs/)

**5121**

На основу члана 34. став 7. Закона о подстицајима у пољопривреди и руралном развоју (,,Службени гласник РС”, бр. 10/13, 142/14, 103/15 и 101/16),

Министар пољопривредe, шумарства и водопривреде доноси

**ПРАВИЛНИК**

**о изменама и допуни Правилника о подстицајима**  
**за очување животињских генетичких ресурса**

Члан 1.

У Правилнику о подстицајима за очување животињских генетичких ресурса (,,Службени гласник РС”, бр. 83/13, 35/15, 28/16 и 44/18 – др. закон), у члану 1. став 2. мења се и гласи:

,,Животињски генетички ресурси, у смислу овог правилника, су врсте и расе, односно сојеви: подолско говече, буша, домаћи биво, домаћи – брдски коњ, нониус, балкански магарац, мангулица (црни, бели и црвени сој), моравка, ресавка, праменка (пиротска, кривовирска, бардока, липска, шарпланинска, влашко виторога и каракачанска), чоканска цигаја, балканска коза, домаћа бела коза, живина – сомборска капорка, банатски голошијан, косовски певач и сврљишка кокош.ˮ.

Члан 2.

Члан 2. мења се и гласи:

,,Члан 2.

Подстицаји обухватају подршку програму који се односи на очување и унапређење животне средине и природних ресурса и то очувањем животињских генетичких ресурса.ˮ.

Члан 3.

У члану 3. став 1. тачка 10) речи: ,,и приплодне назимицеˮ бришу се.

После тачке 10) додаје се нова тачка 10а) која гласи:

,,10а) мангулица, моравка и ресавка (приплодне назимице – сва грла старија од седам месеци);ˮ.

У тачки 11) после речи: ,,липска,ˮ додаје се реч: ,,шарпланинска,ˮ.

У тачки 12) после речи: ,,балканскаˮ додају се речи: ,,и домаћа белаˮ.

У тачки 13) после речи: ,,банатски голошијанˮ додаје се запета и речи: ,,косовски певачˮ.

После става 1. додаје се став 2, који гласи:

,,Подстицаји не могу да се остваре за кастрирана грла.ˮ.

Члан 4.

У члану 4. став 2. речи: ,,Регистар аутохтоних раса домаћих животињаˮ замењује се речима: ,,Регистар одгајивача аутохтоних раса домаћих животињаˮ.

Члан 5.

У члану 6. став 2. мења се и гласи:

,,Захтев из става 1. овог члана подноси се министарству надлежном за послове пољопривреде – Управи за аграрна плаћања (у даљем тексту: Управа) од 1. марта до 15. маја текуће године.ˮ.

Члан 6.

Прилог – Максимални износи подстицаја по врсти подстицаја, који је одштампан уз Правилник о подстицајима за очување животињских генетичких ресурса (,,Службени гласник РС”, бр. 83/13, 35/15, 28/16 и 44/18 – др. закон) и чини његов саставни део, замењује се новим Прилогом – Максимални износи подстицаја по врсти подстицаја, који је одштампан уз овај правилник и чини његов саставни део.

Члан 7.

Овај правилник ступа на снагу наредног дана од дана објављивања у ,,Службеном гласнику Републике Србијеˮ, а примењује се од 1. јануара 2019. године.

Број 110-00-00121/2013-09

У Београду, ٢٧. децембра ٢٠١٨. године

Министар,

**Бранислав Недимовић,** с.р.

Прилог

Максимални износи подстицаја по врсти подстицаја

|  |  |  |
| --- | --- | --- |
| Програм мера за очување животињских генетичких ресурса | | |
| Редни број | Врсте подстицаја | Максимални износ подстицаја у дин. |
| 1. | подолско говече и буша  (бикови, краве и сва грла преко две године старости) | 30.000,00 |
| 2. | подолско говече и буша  (сва грла од шест месеци до две године старости) | 18.000,00 |
| 3. | подолско говече и буша  (телад испод шест месеци старости) | 12.000,00 |
| 4. | домаћи биво  (бикови биволи, биволице и сва грла преко две године старости) | 30.000,00 |
| 5. | домаћи биво  (сва грла од шест месеци до две године старости) | 18.000,00 |
| 6. | домаћи биво  (телад испод шест месеци старости) | 12.000,00 |
| 7. | Домаћи – брдски коњ и нониус  (сва грла старија од шест месеци) | 30.000,00 |
| 8. | балкански магарац (сва грла старија од шест месеци) | 10.000,00 |
| 9. | мангулица (црни, бели и црвени сој), моравка и ресавка (приплодне крмаче) | 12.000,00 |
| 10. | мангулица (црни, бели и црвени сој), моравка и ресавка (приплодни нерастови) | 6.000,00 |
| 11. | мангулица (црни, бели и црвени сој), моравка и ресавка (приплодне назимице – сва грла старија од седам месеци) | 4.000,00 |
| 12. | овце расе/соја праменка (пиротска, кривовирска, бардока, липска, шарпланинска, влашко виторога и каракачанска) и чоканска цигаја (сва грла старија од дванаест месеци) | 4.500,00 |
| 13. | балканска и домаћа бела коза (сва грла старија од дванаест месеци) | 4.500,00 |
| 14. | живина – сомборска капорка, банатски голошијан, косовски певач и сврљишка кокош (кокице и петлови) | 400,00 |